user
Sare u kaca Isticmaalka IOT (Internet Of Things)?


assistant
Sare u kaca Isticmaalka IOT (Internet Of Things). 

Ul hagaysa qofka aragga naafada ka ah, Qalab tilmamaya heerka biyaha webiga ugana digaaya dadka ku nool hareeraha webiga inay fatahad soo fool leedahay, Mukayf is daminaya ama is daaraya, Saacad (I-watch) kuu sheegaysa inta tilaabo(Steps) ee aad qaaday, heerka garaaca wadnahaga (Heart Beat Rate) iyo heerka cadaadiska dhiigaga(BP), Nal daarmaya marka qof uso dhawado hareerahiisa iyo kuwo kale oo badan waa tusaale ka mid ah Internet Of Things. 

IOT ama Internet Of Things waa qalab isku xiran kaaso ay la socdaan dareemayal (sensors) iyo Softwares kale kuwaaso awood u leh inay dareemaan dhaqdhaqaaqa waxyaabaha ku hareeraysan si ay u aruuriyan ( collect) iskuna dhaafsadan (exchange) warbixinada la xariira waxyaabaha ka  socda hareerihiisa ayago adeegsanaya internet-ka, inkasto IOT ay tahay fikrad ku cusub dunida taaso aad loo hadal haayay 20ki sano e laso dhaafay hadana marki ugu horeysay oo la maqlo ereyga IOT (Internet Of Things) waxaa adeegsaday Kevin Ashton oo u dhashay wadanka ingiriiska ahaana qabiir xaga technolgy-yada oo ka tirsanaa machadka MIT sanadki 1999-ki, Sanad kadib shirkada soo saarta qalabka electronic-ga ee laga leeyahay wadanka South Korea ee LG Electronics ayaa soo saartay Firinjeerki ama Talaajadi (Smart Fridge) ugu horeysay ee Smart ahaa todobo sano kadibna shirka soo saarta telefanadda ee Apple ayaa soo saartay telefanki ugu horeeyay ee Iphone wixi intaaa ka danbeyay IOT ayaa dunida ku baahayay ayado warbixin ay soo saartay shirkadda Oracle ay ku sheegtay 2020ki in ay dunida ka shaqeeyan in ka badan 7 billion oo qalab(Connected IOT devices) isku xiran oo IOT ah ayado qubarada ku xeel dheer technology-da ay saadalinayaan in marka la gaaro sanadka 2025 ay qalabka isku xiran ee IOT ay kor u dhaafi doonan 22 billion.

Si kastaba ha ahaate sare u kaca ku imaanayay IOT 20ki sano ee laso dhaafay ayaa sabab u noqday inuu muhiimad gaar ah u yeesho qaybo badan oo nolosha ah gaar ahaan qaybaha caafimadka taaso suurta gal ka dhigtay in IOT ama Aaladaha caqliga leh (Smart Devices) ee loo isticmaalo caafimadka ay karti u yeesheen inay soo gudbiyaan xaalada bukaanka taaso suurtogalisay in lala socdo(monitoring), la ilaaliyo (Controlling) xaaladaha bukaannada ayago jooga meelo ka fog xarumaha caafimadka, sidoo kale IOT ayaa loo isticmalay qaybaha kale ee nolosha taaso suurta gal ka dhigtay in la ilaaliyo isticmalka korontada, maamulida biyaha guryaha lagu isticmalo, ilaalinta wadooyinka (Traffic Control) iyo ilalinta bilicda deeganka (waste management). 

Marka laga soo tago faaidoyinka kala duwan ee IOT geesta kale waxaa walac badan laga muujinaya sare u kaca xowliga ku socda ee IOT inay horseedi karto qataro(Risks) taaso laga yaabo in loo adeegsado in lagu xado xogaha muhiimka ah ee bulshada ayado la adeegsanayo farsamada lagu xado xogaha (hacking) qaybaheda kala duwan, sido kale waxaa walaac aad u daran laga muujinaya isku halaynta qalabka IOT maadama ay u nugulyihiin inay ciladooban gaar ahaan marka loo isticmalayo caafimadka, badqabka bulshada iyo gaadiidka, ugu danbaynti waxaad culayska ugu badan ka taaganyahay qarashka ku baxaaya farsamaynta iyo nidaaminta qalabka IOT oo aad u badan taaso aan suurta gal ka dhigayn in qof walba adeegsado.